سيليا🍭🍬
صارت الساعه ب9 بليل بعد ماسولفت وي برق شويه وفهمته احنه لزوم نعرف منو هاي المره وشنو قصته وفوك الساعه اقنع بيه بس ماقتنعت وخلت وراحت لغرفته طبيت للحمام سبحت ومشطت شعري ونمت وكعدت على صوت برق
"سيليا خديجه بنت خالي اجت هيه وجهاله"
"اها وينهه هسه "
"جاي تسلم على امهه وعماتها"
"اممم ماشي بعد شوي ننزل نسلم عليه اني وياج"
خديجه بنت خالي متزوجه صارلهه سنتين هيه اصغر مني تصير بكد اخوي رسول عندها طفلين واحد سنه ونص والثاني سبع اشهر شويه احسها احسن من امها وعماتها حبابه وفقيره شفته قبل من اجيت وي امي وابوي الله يرحمهم جانت بعدها مامتزوجه بس وره فتره من رجعنه لكردستان سمعنه بيه اتزوجت واحد طبعا فرحتله لان حبابه وتستاهل كل خير
سولفنه شويه اني وبرق وحسينه بالباب اندك كمت فتحته طلعت خديجه
"يابذاته ماتجين تسلمين عليه"
"حبييتي خوخه مشتاقتلج"
حضنته وبسته وبرق هم سلمت عليهه
"والله خوخايتي جنت ناويه انزل اسلم عليج بس تكعدين وتستراحين شويه"
"هههههههه اشاقه وياج سيله شالقصه "
"هههههه خديجه اسمهه سيليا مو سيله"
"عادي برق اني خوالي كلهم يصيحولي سيله ضلت عليهه"
"هههههههه امي ماقبلت وكامت تحجي عليه تكلي خل تنزل هيه تسلم عليج كلتله لا يمه اني اصعدله اريد اسلم عليه واعزيه بوفاه خالتي وخالي ولو هيه متأخره شويه بس البقيه بحياتج والله من سمعت بالخبر كمت ابجي وطيف تسودن يكلي شبيج تبجين جنت صادفه حامل بعلاوي حسباله صار شي على الطفل"
"حياتج الباقيه حبيبتي طيف منو زوجج"
"اي طيف زوجي وابو جهالي وعلاوي ابني الصغير ورضا ابني الجبير"
"الله يخليهم الج سولفيلي مرتاحه وي اعيالج"
"والله شكلج بس الحمدالله حماتي شويه عندها سويلفات وياي بس يله هيه كله شكم شهر ونعزل صدك سيله سمعت عنج جنتي محبوسه بالمخزن صدك ولج"
"ومنو كلج"
"اول ماسمعت بيج انتي واخوانج جايه سئلتهم عليج كلتلهم جا وينهه كالو ابوي توه عفه عنها وطلعه من المخزن بس ماسولفولي ليش وحته لو هاي اريد اسمع منج"
"همزين ماسولفولج همه جا هسه لفو السالفه عليه وخلو الحق كله براسي بس قبل لااحجيلي برق حبيبتي كومي للمطبخ جيبي شي نتسلى بي واحنه جاي نسولف اليله خديجه راح تسهر ويانه يلا"
"صار"
"يمعوده شالقصه اني مو غريبه "
"يلا يااختي هسه قابل شراح نجيبلج المهم راح احجيلج شنو السالفه اول مااجيت لهنا اني واخواني جنت معتكفه على نفسي وماطلعت من غرفتي بعدها صدمة ماما وبابا براسي اول ماطلعت من الغرفه لكيت اخوي رسول ماموجود خفت علي وطلعت للبستان ..................وسولفتله كل الصار وهيه جانت مصدومه من امهه وعمته شلون سون بيه"